Diari Oficial de la Generalitat Valenciana


Sumari del DOGV 4853, del 30-09-2004 (2004/9430)

Informació pública de les bases de selecció i convocatòria per a cobrir en propietat una plaça de funcionari del grup B d'administració general.
------------------------------------------------------------------------------------------------------------------------------------------------

### Dades del document

Número de DOGV
:   4853

Data del DOGV
:   30-09-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/9430


Data del document
:   06-09-2004

Organisme emissor
:   Ajuntament de Massamagrell

Tipus de document
:   Convocatòria

Descriptors 

:   * Massamagrell
    * concurs administratiu
    * administració local
    * professió administrativa

Informació pública de les bases de selecció i convocatòria per a cobrir en propietat una plaça de funcionari del grup B d'administració general. [2004/F9430]
  
Per Resolució d'esta Alcaldia número 361/2004, de 6 de setembre, s'han aprovat les bases de la convocatòria que regiran en el procés selectiu per a cobrir en propietat una plaça de funcionari del grup B, d'administració general, vacant en la plantilla de personal i inclosa en l'oferta d'ocupació pública d'este ajuntament per a l'any 2004 i publicada en el Butlletí Oficial de la Província de València número 148, de 23 de juny del 2004, i Boletín Oficial del Estado, número 207, de 27 d'agost del 2004.
  
Primera. Objecte de la convocatòria
  
És objecte de la present convocatòria la provisió en propietat, per oposició lliure, d'una plaça de funcionari de l'escala de l'administració general, subescala de gestió, grup B de titulació de l'article 25 de la Llei 30/1984, de 2 d'agost. de Mesures de Reforma de la Funció Pública.
  
Segona. Requisits i condicions de participació
  
Els aspirants hauran de reunir els següents requisits, referits al dia en què finalitze el termini d'admissió de sol·licituds:
  
a) Tindre nacionalitat espanyola o de qualsevol estat membre de la Unió Europea. Ser cònjuge, descendent de cònjuge d'espanyol, o d'una nacionalitat de qualsevol estat de la Unió Europea, sempre que estos descendents siguen menors de 21 anys o majors que visquen a costa dels seus pares, o bé pertànyer a algun país amb què la Unió Europea tinga firmat algun tractat, ratificat per Espanya, sobre la lliure circulació de treballadors. A excepció dels aspirants que compareguen a les places, que per implicar exercici del poder públic, estan reservades a qui tinga la nacionalitat espanyola.
  
b) Tindre complits 18 anys d'edat.
  
c) Estar en possessió del títol de diplomat, enginyer tècnic o equivalent o en condicions d'obtindre'l en la data en què acabe el termini de presentació d'instàncies. En el cas de titulacions obtingudes en l'estranger haurà d'estar-se en possessió de la credencial que acredite la seua homologació. Així mateix les equivalències de titulacions hauran d'acreditar-se amb el document oficial corresponent, expedit per l'administració competent.
  
d) No patir malaltia ni estar afecte per limitació física o psíquica incompatible amb l'exercici de les funcions o que les impossibilite.
  
e) No haver sigut separat, per mitjà d'expedient disciplinari, del servici a qualsevol de les administracions públiques, ni trobar-se inhabilitat per a l'exercici de funcions públiques.
  
Tercera. Presentació de sol·licituds i documentació
  
Les instàncies per a sol·licitar prendre part en la present convocatòria es dirigiran a l'alcalde president de l'Ajuntament de Massamagrell, i es presentaran en el Registre General de la casa consistorial sítia en la plaça de la Constitució, 12, de Massamagrell, o en la forma prevista en l'article 38.4 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú. Es podrà utilitzar la instància model que es facilitarà en l'esmentat registre general. El termini de presentació de sol·licituds serà de 20 dies hàbils a partir del següent al de la publicació de l'anunci d'esta convocatòria en el Boletín Oficial del Estado. En les instàncies, els aspirants hauran de manifestar que reunixen tots els requisits exigits i es compromet a prestar el preceptiu jurament o promesa, tal com establix el Reial Decret 707/1979, de 5 d'abril.
  
A les instàncies s'adjuntarà el justificant d'haver ingressat en la Caixa Municipal els drets d'examen, que d'acord amb l'ordenança fiscal queden fixades en 23,52 euros. Podrà adjuntar-se, si és el cas, resguard del gir postal o telegràfic del seu abonament. En tal resguard haurà de fer-se constar la convocatòria a què es correspon l'ingrés. Els citats drets d'examen només seran tornats als que no siguen admesos al procediment selectiu, per falta d'algun dels requisits exigits per a prendre part en este.
  
Els que tinguen la condició de minusvàlids hauran de fer-ho constar expressament en la sol·licitud de participació en la convocatòria. Les condicions professionals d'aptitud per a l'exercici de les seues funcions, s'acreditaran, si és el cas, per mitjà de dictamen vinculant expedit per equip multiprofessional competent.
  
Quarta. Admissió d'aspirants
  
Per a ser admesos a les proves selectives bastarà que els aspirants manifesten en les seues instàncies que reunixen totes les condicions exigides en estes bases referides a la data de finalització del termini de presentació d'instàncies, que hagen abonat els drets d'examen i hagen aportat, si és el cas, la documentació acreditativa dels mèrits al·legats.
  
Expirat el termini de presentació d'instàncies mitjançant una resolució de l'Alcaldia, s'aprovarà la llista provisional d'aspirants admesos i exclosos. La dita resolució es publicarà en el Butlletí Oficial de la Província de València i tauler d'anuncis de l'ajuntament, i es concedirà un termini de 10 dies per a esmena de defectes pels aspirants exclosos. No obstant els errors de fet podran esmenar-se en qualsevol moment d'ofici o a petició de l'interessat.
  
Conclòs el termini de reclamacions i esmenes i resoltes estes per l'Alcaldia, s'elevarà a definitiva la llista d'admesos i exclosos mitjançant una resolució que es publicarà en el Butlletí Oficial de la Província de València i tauler d'anuncis de la casa consistorial. La dita publicació servirà de notificació a efectes d'impugnacions i recursos.
  
En el cas que dins de l'indicat termini no s'hagueren presentat reclamacions, s'entendran definitives les llistes provisionals. Es farà constar així en la resolució d'Alcaldia i es procedirà a la seua publicació únicament en el tauler d'anuncis de l'ajuntament.
  
El nomenament com a membre de tribunal i assessors d'este, així com el lloc, data i hora de celebració del començament del primer exercici de l'oposició es farà en la resolució per la qual s'aproven les llistes d'admesos i exclosos.
  
Cinquena. Tribunal qualificador
  
La composició del tribunal qualificador serà la següent:
  
President titular: l'alcalde president de la corporació, o regidor en qui delegue.
  
President suplent: regidor membre de la corporació designat per l'alcalde.
  
Vocal titular: dos funcionaris de carrera de l'Ajuntament de Massamagrell.
  
Vocal suplent: dos funcionaris de carrera de l'Ajuntament de Massamagrell.
  
Vocal titular: un representant designat per la Direcció General de la Generalitat Valenciana competent en matèria d'administració local.
  
Vocal suplent: un representant designat per la Direcció General de la Generalitat Valenciana competent en matèria d'administració local.
  
Vocal titular: un representant del professorat oficial designat per la Conselleria de Justícia i Administracions Públiques.
  
Vocal suplent: un representant del professorat oficial designat per la Conselleria de Justícia i Administracions Públiques.
  
Vocal titular: dos representants dels treballadors designats per la Junta de Personal de l'Ajuntament de Massamagrell.
  
Vocal suplent: Dos representants dels treballadors designats per la Junta de Personal de l'Ajuntament de Massamagrell.
  
Secretari titular: el de la corporació o funcionari en qui delegue.
  
Secretari suplent: funcionari de carrera en qui delegue el secretari titular.
  
Podrà nomenar-se assessors del tribunal per a les proves psicotècniques, mèdiques i d'aptitud física i idioma valencià. El seu nomenament haurà de fer-se públic junt amb el del tribunal.
  
Els vocals del tribunal hauran de posseir titulació o especialització iguals o superiors a les exigides per a l'accés a les places convocades.
  
El tribunal no podrà constituir-se ni actuar sense l'assistència com a mínim, de la meitat dels seus membres titulars o suplents indistintament.
  
El tribunal queda autoritzat per a resoldre els dubtes que es presenten i prendre els acords necessaris per al bon orde del procés selectiu en tot allò no previst en les presents bases.
  
El tribunal no podrà aprovar ni declarar que han superat les proves selectives un nombre superior d'aspirants al de places convocades.
  
El tribunal tindrà la consideració d'òrgan col·legiat de l'administració i, com a tal, estarà sotmés a les normes contingudes en la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú.
  
Així mateix, els membres del tribunal i els seus assessors estaran sotmesos a les causes d'abstenció i recusació previstes en l'esmentada llei.
  
A tots els efectes, el tribunal tindrà la categoria segona a què es referix l'article 30.1.b), del Reial Decret 462/2002, de 24 de maig, tant respecte de les assistències dels membres del tribunal com dels seus assessors i col·laboradors.
  
Sisena. Començament i desenvolupament de l'oposició
  
Els aspirants seran convocats per a cada exercici en crida única, i perdran el seu dret quan es personen en els llocs de celebració de l'exercici i ja s'hagen iniciat les proves, o per la inassistència a estes, encara que es dega a causes justificades.
  
Tractant-se de proves orals o altres de caràcter individual i successiu, el tribunal podrà apreciar les causes al·legades i admetre l'aspirant, sempre que estes no hagen finalitzat i la dita admissió no menyscabe el principi d'igualtat amb la resta de personal.
  
L'orde d'actuació dels aspirants que hagen de realitzar els corresponents exercicis que no puguen realitzar-se conjuntament, es determinarà per mitjà de sorteig públic previ, de la celebració i dels quals resultat donarà fe el secretari de l'ajuntament.
  
El tribunal podrà requerir en qualsevol moment als aspirants que acrediten la seua identitat, al fi de la qual hauran d'anar proveïts del document nacional d'identitat.
  
Una vegada començades les proves no serà obligatòria la publicació dels successius anuncis de celebració dels restants exercicis en el Butlletí Oficial de la Província de València ni en el Diari Oficial de la Generalitat Valenciana. Estos anuncis hauran de fer-se públics pel tribunal en els taulers de l'ajuntament, amb 12 hores d'antelació del començament d'estes, si es tracta del mateix exercici, o de 48 hores si es tracta d'un nou exercici.
  
Setena. Proves de selecció
  
Constarà de les següents proves i exercicis:
  
Primer exercici, de caràcter obligatori i eliminatori. Consistirà a contestar correctament per escrit un qüestionari de 100 preguntes tipus test, amb quatre respostes alternatives, només una d'elles certa, sobre els temes que constituïxen el temari que s'inclou en l'annex I, en un temps màxim d'una hora i trenta minuts. La qualificació d'este exercici serà de 0 a 10 punts, havent d'obtindre's un mínim de 5 punts per a superar-lo.
  
Cada pregunta contestada erròniament, tindrà una penalització d'un terç sobre les correctes, i les contestacions en blanc no puntuaran. La fórmula de correcció serà la següent:
  
Puntuació = ((nre. encerts) - (nre. fallades/3)) x 10
  
(nre. preguntes)
  
Segon exercici, de caràcter obligatori i eliminatori. Consistirà en el desenvolupament per escrit, durant un temps mínim de tres hores i màxim de quatre, a determinar pel tribunal, de dos temes triats entre tres del temari que figura en l'annex I d'estes bases, dos dels quals seran triats per sorteig i el tercer proposat pel tribunal. Es valoraran en este exercici els coneixements sobre els temes desenvolupats, l'exposició, capacitat de síntesi, claredat d'idees i redacció de l'escrit. L'exercici serà llegit pels aspirants al tribunal, que podrà formular preguntes sobre el contingut dels temes en aclariment del que exposa.
  
Tercer exercici, de caràcter obligatori i eliminatori. Consistirà a resoldre per escrit en un temps mínim de tres hores i màxim de quatre, a determinar pel tribunal, dos supòsits pràctics referits a matèries de l'annex I relacionades amb les tasques i comeses pròpies dels funcionaris de l'escala de gestió d'administració general. Un dels dos supòsits pràctics, almenys, versarà sobre matèria de personal al servici de les entitats locals a la Comunitat Valenciana.
  
Els referits exercicis seran qualificats fins a un màxim de 10 punts, i seran eliminats els opositors que no aconseguisquen un mínim de 5 punts en cada un d'ells.
  
El nombre de punts que podrà ser atorgat per cada membre del tribunal en cada un dels exercicis serà de 0 a 10. Les qualificacions s'obtindran sumant les puntuacions atorgades pels distints membres del tribunal i dividint el total de punts pel nom d'assistents a aquell, sent el quocient la qualificació definitiva. Les puntuacions obtingudes pels aspirants en cada un dels exercicis seran exposades al públic en el tauler d'anuncis de la casa consistorial.
  
Quart exercici. Coneixement del valencià, de caràcter obligatori i no eliminatori. Consistent a traduir del valencià al castellà, i viceversa, un text proposat pel tribunal. La duració d'este exercici serà d'una hora. Este exercici es qualificarà de 0 a 4 punts.
  
Novena. Relació d'aprovats
  
Acabada la qualificació dels aspirants, amb la suma dels quatre exercicis, el tribunal publicarà la relació d'aprovats per orde de puntuació, si n'hi haguera, i elevarà la proposta de nomenament a l'Alcaldia a efectes del seu corresponent nomenament. La dita proposta no podrà sobrepassar el nombre de places convocades.
  
Deu. Presentació de documents
  
L'aspirant proposat pel tribunal haurà d'aportar davant de la Secretaria de l'ajuntament, en el termini de 20 dies hàbils des que es faça pública la relació d'aspirants aprovats, els documents acreditatius de les condicions i requisits exigits en les presents bases de convocatòria:
  
L'aspirant que tinguera la condició de funcionari de carrera quedarà exempt de justificar documentalment les condicions generals que ja hagueren sigut acreditades per a obtindre el seu anterior nomenament. En tot cas, haurà de presentar original o fotocòpia compulsada del seu nomenament com a funcionari de carrera i el títol acadèmic exigit.
  
Els que, dins del termini indicat, i excepte cas de força major, no presentaren la documentació, no podran ser nomenats funcionaris, i s'invalidarà l'actuació de l'interessat i la nul·litat subsegüent dels actes del tribunal respecte a este, sense perjuí de la responsabilitat en què pogueren haver incorregut per falsedat en la seua instància, si és el cas.
  
Onze. Nomenament i presa de possessió
  
Complits els requisits precedents, per l'òrgan competent es procedirà a nomenar-lo funcionari de carrera, que haurà de prendre possessió en el termini màxim d'un mes. Si no prenguera possessió en el termini indicat, sense causa justificada, perdrà tots els seus drets.
  
Dotze. Legislació aplicable
  
En el no previst en les presents bases, s'aplicarà la Llei 30/1984, de 2 d'agost, de Mesures per a la Reforma de la Funció Pública; Llei 7/1985, de 2 d'abril, Reguladora de les Bases de Règim Local; Reial Decret 781/1986, de 18 d'abril, pel qual s'aprova el text refós de les disposicions legals vigents en matèria de règim local; Reial Decret 896/1991, de 7 de juny; Decret Legislatiu de 24 d'octubre de 1995, del Govern Valencià pel qual s'aprova el text refós de la Llei de la Funció Pública Valenciana; Decret 33/1999, de 9 de març, del Govern Valencià, pel qual s'aprova el Reglament de Selecció, Provisió de Llocs de Treball i Carrera Administrativa del Personal Comprés en l'Àmbit d'Aplicació de la Llei de la Funció Pública Valenciana; i Reial Decret 364/1995, de 10 de març, pel qual s'aprova el Reglament General d'Ingrés del Personal al Servici de l'Administració General de l'Estat i de Provisió de Llocs de Treball i Promoció Professional dels Funcionaris Civils de l'Administració General de l'Estat, entre altres.
  
Tretze. Recursos
  
Contra les presents bases, la resolució aprovatòria de les quals posa fi a la via administrativa, d'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com als articles 8, 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, els interessats poden interposar recurs de reposició, amb caràcter potestatiu, davant de l'òrgan que ha dictat esta resolució, en el termini d'un mes a comptar del dia següent al de la seua publicació. Alternativament, si no es recorre en reposició, pot interposar-se recurs contenciós administratiu davant del Jutjat Contenciós Administratiu dels de València, en el termini de dos mesos a comptar del següent dia al de la publicació de la present resolució i en absència de resolució expressa del recurs de reposició potestatiu, el termini serà de sis mesos, a partir del dia següent a aquell en què d'acord amb la seua normativa específica, es produïsca l'acte presumpte.
  
Catorze. Publicació de les bases
  
Les presents bases i la seua convocatòria es publicaran en el Butlletí Oficial de la Província de València i en el Diari Oficial de la Generalitat Valenciana. L'anunci de la convocatòria es publicarà en el Boletín Oficial del Estado.
  
Massamagrell, 6 de setembre de 2004.- L'alcalde: Miguel Bailach Luengo
  
ANNEX I
  
Temari
  
A) Grup de matèries comunes
  
1. La Constitució Espanyola de 1978. Característiques, estructura i reforma. Els principis constitucionals, els drets fonamentals i les llibertats públiques: regulació, protecció i restriccions.
  
2. La Corona. Les Corts Generals. Les cambres. La seua regulació en la Constitució Espanyola. El Govern. El president del Govern. El Consell de Ministres. Estatut dels Membres del Govern. Relacions entre El Govern i les Corts Generals.
  
3. L'administració pública: principis constitucionals que la informen. Govern i administració. L'administració general de l'estat: òrgans centrals i òrgans territorials. L'administració consultiva. L'administració perifèrica de l'estat. L'administració general de l'estat en l'exterior.
  
4. El poder judicial. La regulació constitucional de la justícia. El Consell General del Poder Judicial. Composició i funcions. El Tribunal Constitucional. Naturalesa, composició i atribucions. Procediments de declaració d'inconstitucionalitat.
  
5. L'organització territorial de l'estat. Les comunitats autònomes. Organització política i administrativa.
  
6. El sistema de distribució de competències en la Constitució. La legislació bàsica de l'estat. Lleis marc, de transferències i d'harmonització. Els conflictes de competències.
  
7. L'administració local. Regulació constitucional i entitats que la integren.
  
8. L'Estatut d'Autonomia de la Comunitat Valenciana. Estructura, contingut i principis fonamentals. Procediment de reforma de l'Estatut d'Autonomia.
  
9. La Generalitat Valenciana i les seues institucions. Les Corts Valencianes. El Consell. Organització i funcions. El president de la Generalitat Valenciana. Els consellers. Responsabilitat dels membres del Consell. Relacions entre el Consell i les Corts Valencianes.
  
10. Les competències de la Comunitat Valenciana.
  
11. De la Comunitat Econòmica Europea a la Unió Europea. El Tractat de la Unió Europea. Els tres pilars de la Unió Europea, la ciutadania de la unió i la subsidiarietat.
  
12. Les institucions de la Unió Europea. El Consell de Ministres. La Comissió Europea. El Parlament Europeu. El Tribunal de Justícia. Composició i funcions.
  
13. La hisenda pública: concepte i teoria. El sector públic: definició i estructura. El dret tributari. Concepte i contingut, el sistema tributari espanyol. Taxes i preus públics. Els impostos i la seua classificació. Les garanties dels contribuents.
  
14. L'anomenat Pacte local. Principals modificacions legislatives produïdes en la Llei 7/1985, de 2 d'abril, Reguladora de les Bases del Règim Local. La Carta Europea d'Administració Local.
  
B) Grup de matèries específiques
  
Subgrup I. Àrea de dret administratiu general i local
  
1. Dret administratiu: concepte i contingut. Tipus històrics. Evolució.
  
2. L'ordenament jurídic administratiu. Fonts (I): La Constitució, la llei. Les seues classes. Els tractats internacionals. El dret comunitari. Els principis de reserva de llei, de jerarquia normativa i de competència. Els estatuts d'autonomia. Les lleis de les comunitats autònomes.
  
3. L'ordenament jurídic administratiu. Fonts (II): El reglament: concepte i classes. Naturalesa. Fonament de la potestat reglamentària. Límits. La inderogabilitat singular de les disposicions generals. Procediment d'elaboració en l'administració del Govern Valencià. El control de la potestat reglamentària. Altres fonts.
  
4. L'administració pública com a persona jurídica. El principi de legalitat. El poder d'autotutela de l'administració. Les potestats administratives. L'activitat discrecional: els seus límits i control. Les relacions entre l'administració i els tribunals de justícia.
  
5. Tipologia dels ens públics. L'administració institucional. Els organismes públics. Els organismes autònoms. Les entitats públiques empresarials. Les societats mercantils. Les fundacions del sector públic. L'administració corporativa.
  
6. Principis de l'organització administrativa. Els òrgans de l'administració pública. Potestat organitzatoria. Classes d'òrgans. La competència. La jerarquia. Centralització i descentralització. La desconcentració. Les transferències de competències. Mecanisme de cooperació, coordinació i control entre administracions públiques.
  
7. Els drets dels ciutadans en la Llei de Règim Jurídic de les Administracions Públiques i del Procediment Administratiu Comú. La relació jurídica administrativa. Els registres administratius. La participació en les administracions públiques.
  
8. L'acte administratiu: concepte. Elements, especial referència a la motivació. Classes. L'eficàcia dels actes administratius, la seua notificació i publicació. Executivitat i executorietat. L'execució forçosa per l'administració. La invalidesa de l'acte administratiu: nul·litat, anul·labilitat.
  
9. El procediment administratiu. Principis inspiradors. Classes. Subjectes. Termes i terminis.
  
10. El procediment administratiu comú. Fases. Procediments especials. El silenci administratiu.
  
11. La revisió dels actes en via administrativa: revisió d'ofici. Recursos administratius. Reclamacions prèvies a l'exercici d'accions en via judicial.
  
12. La jurisdicció contenciosa administrativa. Naturalesa. Qüestions a què s'estén. Les parts i l'objecte del recurs. Les mesures cautelars. El recurs contenciós administratiu. Els procediments davant de la jurisdicció contenciosa administrativa. Recursos i execució de sentències.
  
13. La responsabilitat patrimonial de les administracions públiques. Evolució històrica i jurisprudencial. Situació actual. Procediment de responsabilitat patrimonial. L'assegurament de l'administració pública.
  
14. Els béns de l'administració. Classificacions. Els béns patrimonials: adquisició, explotació i alienació. Els béns de domini públic: concepte, naturalesa i règim jurídic. Utilització. La concessió.
  
15. La potestat sancionadora de l'administració. Principis generals. El procediment sancionador.
  
16. Expropiació forçosa. Fonament i naturalesa. Subjectes, objecte i causa de l'expropiació. Procediment general. Peculiaritats del procediment d'urgència.
  
17. Principis de l'activitat administrativa. L'activitat de policia o de limitació. Manifestacions més importants. Els graus de limitació dels drets i llibertats. L'activitat de foment. Tipologia i règim jurídic de les seues manifestacions.
  
18. L'activitat de prestació o de servici públic. Formes de gestió dels servicis públics. La gestió directa i indirecta. La prestació del servici públic pel sector privat.
  
19. Els contractes de les administracions públiques. Àmbit subjectiu i objectiu. Actuacions administratives preparatòries. Procediments de selecció i formes d'adjudicació. Perfecció. Modificacions objectives i subjectives. Execució. Extinció. Tipus de contractes i característiques.
  
20. El personal al servici de les administracions públiques. Sistemes comparats. La funció pública: principis constitucionals i regulació estatutària.
  
21. El règim local: significat i evolució històrica. L'administració local en la Constitució. L'autonomia local: el sistema de fonts en l'ordenament local. Les competències en el règim local.
  
22. La potestat reglamentària dels ens locals, reglaments i ordenances. Concepte i procediment d'elaboració. El reglament orgànic. Els bans. Límits i control de la potestat reglamentària. Relacions entre ordenament estatal, autonòmic i local.
  
23. El municipi: concepte i elements. El terme municipal. Alteració de termes municipals. Legislació bàsica i autonòmica. Les competències municipals.
  
24. La població municipal. El padró d'habitants. L'estatut del veí. Drets dels estrangers.
  
25. L'organització municipal. L'alcalde, tinents d'alcalde, Ple i Junta de Govern. La comissió especial de comptes. Els districtes. Les comissions informatives. Altres òrgans complementaris. L'estatut dels membres de les corporacions locals. Els grups polítics.
  
26. La província. Especial consideració a la cooperació de la província amb els municipis. Règims municipals especials. El consell obert. Entitats d'àmbit inferior al municipi. Les comarques. Les mancomunitats i les àrees metropolitanes.
  
27. El sistema electoral local. Causes d'inelegibilitat i d'incompatibilitat. Elecció de regidors i alcaldes. Elecció de diputats i presidents.
  
28. Règim de sessions i acords dels òrgans de govern local. Actes. Certificacions. Comunicacions. Notificacions i publicació dels acords. Recursos administratius i jurisdiccionals contra les actes i els acords de les entitats locals.
  
Subgrup II. Àrea de dret administratiu local
  
1. Els recursos humans al servici de l'administració pública local. Classes d'empleats públics locals. Els funcionaris amb habilitació de caràcter nacional. Els funcionaris propis de les corporacions locals. Principals instruments d'organització del personal: la plantilla; la relació de llocs de treball; l'oferta d'ocupació públic, i els plans d'ocupació.
  
2. La funció pública local a la Comunitat Valenciana (I). Selecció i promoció del personal. Provisió de llocs de treball. La seua classificació.
  
3. La funció pública local a la Comunitat Valenciana (II). Situacions administratives, drets, deures i incompatibilitats. Règim disciplinari.
  
4. El dret del treball. Característiques. Principis constitucionals. Les fonts de l'ordenament laboral.
  
5. Els convenis col·lectius. Unitats de negociació. Legitimació i àmbit. Contingut. Procediment. Eficàcia i impugnació.
  
6. El contracte de treball. Parts. Capacitat. Contingut. Modificació, suspensió i extinció. Modalitats.
  
7. Dret processal laboral. Orde jurisdiccional social: òrgans i competències. Les parts processals. Procés, procediment i actuacions processals. L'evitació del procés. El procés ordinari i els processos especials. Sentència. Els mitjans d'impugnació. L'execució.
  
8. El personal laboral al servici de les administracions públiques. Conveni col·lectiu. Particularitats de la seua regulació. La contractació laboral en l'esfera local.
  
9. La llibertat sindical i els òrgans de representació del personal funcionari i laboral en l'administració local. Normativa vigent. La negociació de les condicions de treball.
  
10. La prevenció de riscos laborals: conceptes bàsics i disciplines que la integren. Drets i obligacions. Sistemes de prevenció. Responsabilitats i sancions. Aplicació de la Llei de Prevenció de Riscos Laborals en l'Administració Pública.
  
11. El sistema espanyol de Seguretat Social. Característiques i principis informadors. Règim general i règims especials. Afiliació, cotització i recaptació. L'acció protectora: contingències i prestacions. La incapacitat temporal. La incapacitat permanent. La jubilació. La desocupació.
  
12. Evolució històrica de la legislació urbanística espanyola. El marc constitucional de l'urbanisme. La jurisprudència del Tribunal Constitucional. Competències de l'estat, de les comunitats autònomes i de les entitats locals en matèria d'urbanisme.
  
13. Règim urbanístic de la propietat del sòl. Classificació del sòl. Règim del sòl urbanitzable i no urbanitzable. Criteris de valoració. Règim del sòl urbà. Drets i deures dels propietaris. Criteris de valoració.
  
14. El planejament urbanístic. El planejament general. Límits a la potestat del planejament general. Plans parcials i plans de reforma interior. Els estàndards del sector. El pla especial. El catàleg de béns i espais protegits. Els estudis de detall.
  
15. La gestió de l'urbanisme. L'urbanitzador: elecció. Naturalesa i funcions. Relacions entre propietaris i l'urbanitzador. L'execució dels plans: la reparcel·lació. Les transferències i les reserves d'aprofitament. L'expropiació forçosa.
  
16. El patrimoni municipal del sòl.
  
17. Les llicències urbanístiques: regulació, naturalesa, classes i procediment de concessió. La parcel·lació de terrenys. Les llicències d'activitats classificades. Protecció de la legalitat urbanística. Obres sense llicència o contràries a les seues condicions. Llicències il·legals. Infraccions i sancions urbanístiques.
  
18. La hisenda local en la Constitució. Els recursos de les hisendes locals en la legislació vigent. Les taxes i els preus públics. Les contribucions especials. La imposició i ordenació de tributs i l'establiment de recursos no tributaris.
  
19. La gestió i liquidació de recursos. La revisió en via administrativa dels actes de gestió dictats en matèria d'hisendes locals. La devolució d'ingressos indeguts. La recaptació de les entitats locals.
  
20. L'impost sobre béns immobles. L'impost sobre activitats econòmiques. L'impost sobre vehicles de tracció mecànica.
  
21. El pressupost municipal. Estructura pressupostària. Elaboració i aprovació. Les bases d'execució del pressupost. La pròrroga del pressupost. Les fases d'execució del pressupost. Les modificacions pressupostàries: concepte, classes i tramitació.
  
22. El crèdit local. Naturalesa jurídica. Finalitat i duració. Competència. Límits i requisits per a la concertació d'operacions de crèdit.
  
23. La contractació de l'administració local (I). Peculiaritats respecte al règim de contractació general. Atribucions dels òrgans locals en matèria de contractació. El procediment i formes de contractació.
  
24. La contractació de l'administració local (II). La mesa de contractació. La selecció del contractista. La solvència del contractista i els criteris d'adjudicació. Les directives europees de contractació pública. Modificació dels contractes administratius.
  
25. Els béns de les entitats locals. Classes. Béns de domini públic. Béns patrimonials. L'inventari de béns municipals. Administració, gaudi i aprofitament dels béns. L'alienació.
  
26. Competències municipals en matèria de protecció de medi ambient. El control d'activitats. Gestió de residus urbans. Legislació autonòmica valenciana.
  
27. Competències sanitàries de les entitats locals en la legislació sectorial. Cementeris i servicis mortuoris. Intervenció municipal en el comerç. La defensa dels consumidors. Els Servicis Socials municipals. Els instruments de cooperació i coordinació interadministrativa en matèria de Servicis Socials.